**[organizacija],** ki ga/jo zastopa **[ime odgovorne osebe]** (v nadaljnjem besedilu: poslovodeči konzorcijski partner)

Davčna številka:

Matična številka:

Transakcijski račun: SI56

in

**[organizacija],** ki ga/jo zastopa **[ime odgovorne osebe]** (v nadaljnjem besedilu: konzorcijski partner)

Davčna številka konzorcijskega partnerja:

Matična številka konzorcijskega partnerja:

Transakcijski račun konzorcijskega partnerja: SI56

in

**[organizacija],** ki ga/jo zastopa **[ime odgovorne osebe]** (v nadaljnjem besedilu: konzorcijski partner)

Davčna številka konzorcijskega partnerja:

Matična številka konzorcijskega partnerja:

Transakcijski račun konzorcijskega partnerja: SI56

in

**[organizacija],** ki ga/jo zastopa **[ime odgovorne osebe]** (v nadaljnjem besedilu: konzorcijski partner )

Davčna številka konzorcijskega partnerja :

Matična številka konzorcijskega partnerja:

Transakcijski račun konzorcijskega partnerja : SI56

in …

(v nadaljnjem besedilu: pogodbene stranke)

sklenejo

**KONZORCIJSKO POGODBO št. .........**

**ZA IZVEDBO OPERACIJE »……«**

1. člen

(predmet pogodbe)

Pogodbene stranke s to pogodbo ustanavljajo konzorcij s/z ……….**[NAZIV poslovodečega konzorcijskega partnerja IN konzorcijskih partnerjev]** z namenom sodelovanja na javnem razpisu za izbor operacij Ministrstva za kulturo (v nadaljnjem besedilu: ministrstvo) **Razvoj slovenščine v digitalnem okolju – jezikovni viri in tehnologije**, objavljen v Uradnem listu RS, št. ................., z dne......... (v nadaljnjem besedilu: javni razpis), s projektom **[NAZIV PROJEKTA]** (v nadaljnjem besedilu: operacija).

Konzorcijska pogodba je sklenjena pod odložnim pogojem, da bo operacija izbrana na javnem razpisu, prednostna os 1 »Mednarodna konkurenčnost raziskav, inovacij in tehnološkega razvoja v skladu s pametno specializacijo za večjo konkurenčnost in ozelenitev gospodarstva«, prednostna naložba 1.1 »Krepitev infrastrukture za raziskave in inovacije ter zmogljivosti za razvoj odličnosti na tem področju, pa tudi spodbujanje pristojnih centrov, zlasti takšnih, ki so evropskega pomena«, specifični cilj 1.1.1 »Učinkovita uporaba raziskovalne infrastrukture ter razvoj znanja/kompetenc za boljše nacionalno in mednarodno sodelovanje v trikotniku znanja«.

S to pogodbo pogodbene stranke poleg ustanovitve konzorcija uredijo tudi medsebojne pravice in obveznosti ter se dogovorijo o načinu delitve sredstev ustanovljenega konzorcija, ki jih v primeru uspešne izbire na javnem razpisu dodeli ministrstvo za sofinanciranje operacije, ter o pravicah intelektualne lastnine. Sredstva sofinanciranja so dodeljena na podlagi in pod pogoji, ki so navedeni v Odločitvi o podpori Službe Vlade RS za razvoj in evropsko kohezijsko politiko in so dogovorjeni s to pogodbo, kar je pogodbenim strankam znano in s podpisom prevzemajo dogovorjene pravice in obveznosti.

Sredstva za sofinanciranje ne predstavljajo državne pomoči.

1. člen

(odgovornost konzorcijskih partnerjev)

Pogodbene stranke soglasno pooblaščajo **[NAZIV VODILNEGA PARTNERJA KONZORCIJA],** da jih brez omejitev zastopa na javnem razpisu in v njihovem imenu z ministrstvom sklene pogodbo o sofinanciranju operacije.

Pogodbene stranke se dogovorijo, da bo ……. **[NAZIV POSLOVODEČEGA KONZORCIJSKEGA PARTNERJA]** kot upravičenec po pogodbi o sofinanciranju poslovodeči konzorcijski partner ter koordinator konzorcija (prijavitelj na javni razpis). V okviru te naloge bo prevzel odgovornost upravitelja sredstev, ki jih konzorcij prejme od ministrstva. V okviru te naloge bo v imenu konzorcija prvi odgovoren tudi za izvršitev obveznosti po tej pogodbi in pogodbi o sofinanciranju ……**[NAZIV OPERACIJE]**, ki jo bo na podlagi javnega razpisa iz 1. člena te pogodbe sklenil z ministrstvom.

Pogodbene stranke se dogovorijo, da …..**[NAZIV POSLOVODEČEGA KONZORCIJSKEGA PARTNERJA]** kot poslovodeči konzorcijski partner in koordinator konzorcija odgovarja za vnos podatkov vseh svojih konzorcijskih partnerjev v aplikacije, predpisane s strani ministrstva, ter da odgovarja za pravilnost vnesenih podatkov.

Poslovodeči konzorcijski partner in konzorcijski partnerji so dolžni upoštevati vsa navodila ministrstva, ki so bila navedena v razpisni dokumentaciji javnega razpisa, predvsem pa morajo biti dosegljivi za komunikacijo z ministrstvom.

Poslovodeči konzorcijski partner in konzorcijski partnerji so dolžni upoštevati vse relevantne državne predpise in predpise EU. Pogodbene stranke se tudi zavezujejo, da bodo ravnale v skladu z navodili organa upravljanja, vključujoč vse spremembe med izvajanjem te pogodbe.

Kot pooblaščene osebe za uporabo in poročanje v aplikacije, predpisane s strani ministrstva, se določijo naslednje odgovorne osebe:

\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

1. člen

(sestava in naloge)

Pogodbene stranke se s to pogodbo dogovorijo o delitvi izvedbe aktivnosti operacije, rokih za izvedbo posameznih aktivnosti in delitvi sredstev, ki jih bo sofinanciralo ministrstvo, in sicer na naslednji način:

|  |  |  |  |  |
| --- | --- | --- | --- | --- |
| Naziv poslovodečega konzorcijskega partnerja oz. konzorcijskega partnerja | Aktivnosti operacije | Rok izvedbe | | Znesek v EUR |
| Od | Do |
|  |  |  | |  |
|  |  |  | |  |
|  |  |  | |  |
|  |  |  | |  |
|  |  |  | |  |
|  |  |  | |  |
|  |  |  | |  |

1. člen

(seznanjenost z obveznostmi)

S podpisom te pogodbe pogodbene stranke potrjujejo, da so seznanjene in se strinjajo z obveznostmi, ki izhajajo iz vzorca pogodbe o sofinanciranju ....... **[NAZIV OPERACIJE]** med ministrstvom in poslovodečim konzorcijskim partnerjem …. **[NAZIV POSLOVODEČEGA KONZORCIJSKEGA PARTNERJA]**, javnega razpisa ter razpisne dokumentacije ter se bodo po njih ravnale. Seznanjene in strinjajo se tudi z odgovornostjo, kot izhaja iz pogodbe o sofinanciranju. S podpisom pogodbene stranke tudi potrjujejo, da so seznanjene s finančnim načrtom operacije in pogoji javnega razpisa ter se zavedajo, da so le-ti obvezujoči.

Pogodbene stranke se zavezujejo, da bodo:

* obveznosti, ki jih prevzemajo s to pogodbo, izpolnjevale v skladu z določili in sestavnimi deli te pogodbe ter aktivnosti operacije izvedle strokovno in vestno,
* sodelovale pri izvedbi operacije na način in v obsegu, kot bo dogovorjeno in opredeljeno v vlogi na javni razpis (Priloga 1),
* pri porabi odobrenih sredstev ravnale skladno z načelom gospodarnosti, ekonomične porabe sredstev in učinkovitosti,
* sredstva, pridobljena po tej pogodbi, porabile namensko in izključno za izvajanje aktivnosti operacije, ki so predmet te pogodbe,
* vzpostavile ločeno računovodsko spremljanje izdatkov na posebnem stroškovnem mestu ali ustrezno računovodsko kodo za vse transakcije v zvezi z operacijo in za vsako operacijo posebej, tako da je v vsakem trenutku zagotovljen pregled nad namensko porabo sredstev (navedeno ne velja za poenostavljene oblike nepovratnih sredstev in vračljive podpore, za katere pa bodo pogodbene stranke dolžne voditi in spremljati prejeta sredstva za operacijo),
* v skladu s 140. členom Uredbe (EU) št. 1303/2013 hranile in zagotovile dostopnost do vseh dokumentov o izdatkih operacije v obdobju treh (3) let od 31. decembra po predložitvi obračunov Evropski komisiji, ki vsebujejo končne izdatke končane operacije; o natančnem datumu za hrambo dokumentacije bo poslovodeči konzorcijski partner po zaključku operacije pisno obveščen s strani ministrstva,
* upoštevale zahteve informiranja in obveščanja javnosti pri izvajanju operacije, navedene v Navodilih organa upravljanja na področju komuniciranja vsebin na področju evropske kohezijske politike za programsko obdobje 2014–2020 in Priročniku celostne grafične podobe evropskih strukturnih in investicijskih skladov za programsko obdobje 2014–2020, objavljena na <http://www.eu-skladi.si/sl/ekp/navodila> ter <http://www.las-mestoinvas.si/media/uploads/Priro%C4%8Dnik%20CGP%20Evropske%20kohezijske%20politike%202014%20%E2%80%93%202020.pdf>,
* za namen spremljanja in vrednotenja operacije skladno s 27., 54., 96. in 125. členom Uredbe (EU) št.1303/2013 spremljale in ministrstvu zagotavljale podatke o doseganju ciljev in kazalnikov operacije, ki so podrobneje opredeljeni v točkah 7 (predvideni učinki – doseganje zastavljenih kazalnikov) in 9 prijavnega obrazca v prijavni vlogi, ki je sestavni del te pogodbe kot Priloga 1,
* zagotovile varstvo osebnih podatkov udeležencev v skladu z določili zakona, ki ureja varstvo osebnih podatkov; pogodbene stranke se strinjajo, da lahko ministrstvo za namene obdelave podatkov in analitične potrebe uporablja dokumentacijo, ki jo je pridobil poslovodeči konzorcijski partner,
* v primeru preverjanja na kraju samem s strani ministrstva ali organa upravljanja konzorcijski partnerji omogočili vpogled v računalniške programe, listine, postopke v zvezi z izvajanjem operacije ter rezultate operacije; konzorcijski partnerji se obvezujejo, da bodo sodelovali pri izvedbi teh preverjanj ter se nanje ustrezno pripravili; poslovodeči konzorcijski partner bo s strani nadzornih organov predhodno obveščen o izvedbi preverjanj na kraju samem; v izjemnih primerih se lahko opravi tudi nenajavljeno preverjanje na kraju samem,
* omogočili nadzor tudi zunanjim ocenjevalcem, če jih bo ministrstvo pooblastilo za nadzor izvajanja operacije,
* skrbeli za dobro finančno upravljanje sredstev, dodeljenih za izvedbo operacije, vključno z vzpostavitvijo sistema ločenih računovodskih evidenc in sistema hranjenja dokumentacije.

1. člen

(medsebojne obveznosti konzorcijskih partnerjev)

Poslovodeči konzorcijski partner je dolžan:

* usmerjati in koordinirati delo konzorcijskih partnerjev,
* spremljati vsebinski in finančni napredek operacije pri konzorcijskih partnerjih,
* pripraviti skupni zahtevek za izplačilo, ki vključuje agregirano vsebinsko ter finančno poročilo vseh konzorcijskih partnerjev in
* pregledovati zahtevke za izplačila konzorcijskih partnerjev.

Pogodbene stranke so seznanjene z dejstvom, da lahko nadzorni organi tudi po izpolnitvi pogodbenih obveznosti oziroma po poteku pogodbe o sofinanciranju najmanj v obdobju treh (3) let od 31. decembra po predložitvi obračunov Evropski komisiji, ki vsebujejo končne izdatke končane operacije, preverjajo upravičenost porabe sredstev po tej pogodbi.

Če se bo pri kateremkoli nadzoru operacije izkazalo, da operacija ni v skladu z Odločitvijo o podpori Službe Vlade RS za razvoj in evropsko kohezijsko politiko in relevantnimi navodili, lahko nadzorni organ od upravičenca zahteva vrnitev vseh prejetih sredstev. Prav tako v primeru, da se pri kateremkoli nadzoru operacije ugotovi nepravilnosti, ki izhajajo iz nespoštovanja predpisov, ki urejajo javno naročanje, nadzorni organ ravna v skladu z Navodili organa upravljanja za izvajanje upravljalnih preverjanj po 125. členu Uredbe št. 1303/2013/EU programsko obdobje 2014-2020 (dostopna na spletni strani http://www.eu-skladi.si/ekp/navodila) in veljavnimi Smernicami Evropske komisije za določanje finančnih popravkov izdatkov, ki jih financira Unija v okviru deljenega upravljanja, zaradi neskladnosti s pravili o javnih naročilih (dostopne na http://ec.europa.eu/regional\_policy/sources/docoffic/cocof/2013/cocof\_13\_9527\_annexe\_sl.pdf) ter upravičencu določi ustrezne finančne popravke, kar pomeni, da se izdatek delno ali v celoti izloči kot neupravičen, upravičenec pa je dolžan neupravičeno izplačana sredstva vrniti, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.

V primeru ugotovljenih kršitev obveznosti po tej pogodbi ali pogodbi o sofinanciranju so poslovodeči konzorcijski partner in konzorcijski partnerji ministrstvu solidarno odgovorni ne glede na to, pri katerem partnerju konzorcija je kršitev ali nepravilnost nastala. Poslovodeči konzorcijski partner in konzorcijski partnerji so do ministrstva solidarno odgovorni za škodo in druge posledice, ki bi nastale zaradi nepravilne ali nezakonite izvedbe operacije.

Vodilni partner konzorcija ali konzorcijski partner, ki vrne neupravičeno izplačana sredstva ali plača škodo za drugega partnerja, ima brezpogojno in brez ugovorov takojšnjo pravico zahtevati vrnitev teh sredstev od tega partnerja, ne glede na to ali se ta partner strinja z odločitvijo ministrstva ali drugega nadzornega organa.

1. člen

(ureditev pravic intelektualne lastnine)

Partnerji se zavezujejo, da bodo za avtorska dela omogočili brezplačen dostop z objavo rezultatov projekta (npr. jezikovnih virov, jezikovnih orodij, tehnoloških izdelkov, odprte programske kode, pripadajoče dokumentacije … ) v repozitoriju CLARIN.SI in s tem seznanili ministrstvo.

Jezikovne vire bodo morali partnerji oziroma avtorji dati na voljo zainteresirani javnosti pod pogoji licence »Priznanje avtorstva - deljenje pod enakimi pogoji CC BY-SA 4.0«, po kateri je uporabnikom dovoljeno tako nekomercialno kot tudi komercialno reproduciranje, distribuiranje, dajanje v najem, javna priobčitev in predelava avtorskega dela, pod pogojem, da navedejo avtorja izvirnega dela, novonastalo delo pa mora biti objavljeno pod enakimi pogoji, kot je bilo prvotno objavljeno, vključno z mestom objave. Jezikovna orodja oziroma tehnologije bodo morali avtorji zagotoviti pod pogoji licence Apache 2.0, po kateri je uporabnikom dovoljeno tako nekomercialno kot tudi komercialna uporaba. Uporabnikom omogoča uporabo programske opreme za kakršne koli namene, distribucijo, spreminjanje in distribucijo spremenjenih različic programske opreme pod pogoji licence.

1. člen

(upravičeni stroški)

Upravičeni stroški in izdatki operacije morajo biti skladni z javnim razpisom in vsakokratno veljavnimi Navodili organa upravljanja o upravičenih stroških za sredstva evropske kohezijske politike za programsko obdobje 2014–2020. Pogodbene stranke so seznanjene z dejstvom, da neupravičeni stroški in izdatki ne bodo sofinancirani s strani ministrstva, kakor tudi ne iz tega izhajajoče izgube sredstev pogodbenih strank.

Višine posameznih vrst upravičenih stroškov operacije so navedene v finančnem načrtu, ki je sestavni del te pogodbe kot priloga 2.

Upravičeni stroški izvajanja operacije so naslednji:

* standardna lestvica na enoto za stroške dela (SSE),
* stroški storitev zunanjih izvajalcev (največ 20 % vseh upravičenih stroškov),
* stroški službenih poti (največ 5 % vseh upravičenih stroškov),
* stroški informiranja in obveščanja (največ 3 % vseh upravičenih stroškov),
* stroški investicij v neopredmetena sredstva,
* stroški uporabe osnovnih sredstev (največ 20 % vseh upravičenih stroškov),
* pavšalno financiranje posrednih stroškov (15 % SSE) in
* stroški DDV (vezani na stroške informiranja in komuniciranja ter stroške storitev zunanjih izvajalcev).

Podrobneje so vrste stroškov in dokazila za izkazovanje stroškov in izdatkov določeni v vsakokrat veljavnih Navodilih organa upravljanja o upravičenih stroških za sredstva evropske kohezijske politike za programsko obdobje 2014–2020.

Stroški operacije so upravičeni le pod naslednjimi pogoji:

* da so predvideni in skladni s to pogodbo ter neposredno povezani z odobreno operacijo, ki je opredeljena v vlogi za projekt in finančnem načrtu, ki sta sestavna dela te pogodbe,
* da so nujni za izvedbo operacije,
* da so razumni in utemeljeni ter se skladajo z načelom učinkovite, zakonite in gospodarne porabe sredstev,
* da so dejansko nastali in bili plačani s strani upravičenca v okviru obdobja upravičenosti,
* da prijavljeni stroški operacije niso in ne bodo povrnjeni iz drugih virov (prepoved dvojnega financiranja),
* da so evidentirani na ustreznih knjigovodskih/računovodskih listinah in v računovodskih evidencah,
* da izkazujejo, da je bilo plačilo izvedeno, storitve opravljene, blago dostavljeno,
* da so izkazani v skladu z veljavnimi pravili Evropske unije in nacionalnimi predpisi.

1. člen

(izplačila sredstev konzorcijskim partnerjem)

Poslovodeči konzorcijski partner bo konzorcijskim partnerjem plačal izkazane upravičene stroške.

Osnova za izplačilo sredstev konzorcijskemu partnerju je s strani upravičenca potrjen in s strani posredniškega organa administrativno preverjen zahtevek za plačilo z vsemi zahtevanimi prilogami in dokazili. V primeru dodatnega preverjanja upravičenosti stroškov mora projektni partner zagotavljati še druga dokazila, iz katerih je razvidna upravičenost stroška in njegov nastanek. Plačilo projektnemu partnerju bo upravičenec izvedel v roku treh (3) delovnih dneh od prejema sredstev s strani posredniškega organa.

Vse neupravičene stroške operacije krije vsak konzorcijski partner sam.

1. člen

(načela dobre prakse)

Da bi zagotovile tekoče izvajanje operacije, se pogodbene stranke zavezujejo, da bodo delovale v skladu z načeli dobre partnerske prakse, ki so:

* vse pogodbene stranke morajo biti seznanjene z javnim razpisom in razpisno dokumentacijo ter navodili in razumeti svojo vlogo v operaciji,
* vse pogodbene stranke morajo biti seznanjene s pogodbo o sofinanciranju in razumeti svoje obveznosti; konzorcijski partnerji s podpisom te pogodbe pooblastijo poslovodečega konzorcijskega partnerja, da podpiše pogodbo o sofinanciranju z ministrstvom in jih zastopa pri vseh opravilih z ministrstvom, ki so povezana z izvedbo operacije,
* poslovodeči konzorcijski partner se mora redno posvetovati s konzorcijskimi partnerji in jih izčrpno obveščati o poteku operacije,
* poslovodeči konzorcijski partner in konzorcijski partnerji se medsebojno zavezujejo, da si bodo posredovali kopije poročil – vsebinskih in finančnih, ki jih poslovodeči konzorcijski partner predloži ministrstvu v skladu s pogodbo,
* predloge za spremembe operacije (npr. spremembe aktivnosti ipd.) morajo konzorcijski partnerji pisno potrditi, preden jih poslovodeči konzorcijski partner predloži ministrstvu; če takega sporazuma ni mogoče doseči, mora poslovodeči konzorcijski partner razloge za to navesti, kadar spremembe predloži ministrstvu v odobritev.

Pogodbene stranke potrjujejo in jamčijo, da so ministrstvo ob prijavi seznanile z vsemi dejstvi in podatki, ki so jim bili znani ali bi jim morali biti znani in ki bi lahko vplivali na odločitev ministrstva o sklenitvi pogodbe o sofinanciranju operacije ter da so vsi podatki, ki so jih in ki jih bodo posredovali poslovodečemu konozorcijskemu partnerju oz. ministrstvu tekom izvajanja operacije v zvezi s to pogodbo in pogodbo o sofinanciranju operacije resnični in popolni, v nasprotnem primeru se to šteje kot hujša kršitev pogodbe.

1. člen

(odstop od pogodbe in prevzem aktivnosti operacije)

Konzorcijski partner lahko odstopi od te pogodbe samo iz objektivno upravičenih razlogov povezanih z operacijo, zaradi katerih mu je onemogočeno izvajanje njegovega dela aktivnosti operacije.

V primeru odstopa konzorcijskega partnerja od te pogodbe lahko aktivnosti tega partnerja prevzame drug ali več drugih konzorcijskih partnerjev iz te pogodbe pod pogojem, da se ne spreminjajo pogoji, ki so bili opredeljeni v javnem razpisu. V primeru, da noben ob obstoječih konzorcijskih partnerjev ne bi želel prevzeti teh aktivnosti operacije, jih lahko prevzame novi konzorcijski partner, vendar le v primeru, da je med starim in novim partnerjem zagotovljeno univerzalno pravno nasledstvo. Soglasje k novemu konzorcijskemu partnerju mora podati ministrstvo, pri čemer pa mora novi konzorcijski partner izpolnjevati vse razpisne pogoje, ki jih predhodno preveri ministrstvo.

Če odstop konzorcijskega partnerja pomeni spremembo izpolnjevanja razpisnih pogojev, se pogodbene stranke zavedajo, da lahko ministrstvo odstopi od pogodbe o sofinanciranju operacije in zahteva vračilo vseh že izplačanih sredstev skupaj z zakonskimi zamudnimi obrestmi.

Odstop posameznega konzorcijskega partnerja od te pogodbe, brez prevzema posameznih aktivnosti operacije s strani drugih konzorcijskih partnerjev, istočasno pomeni odstop od izvedbe aktivnosti operacije, sofinancirane s pogodbo o sofinanciranju, podpisano z ministrstvom, s čimer nastopijo posledice za vse konzorcijske partnerje, ki jih ti v razmerju do ministrstva nosijo solidarno, ne glede na odgovornost posameznega konzorcijskega partnerja ali razlog odstopa od te pogodbe.

1. člen

(protikorupcijska klavzula)

Pogodbene stranke se zavezujejo, da one same kot tudi nekdo drug v njihovem imenu ali na njihov račun, predstavniku ali posredniku organa ali organizacije iz javnega sektorja, ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

V primeru kršitve ali poskusa kršitve te klavzule je, že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

1. člen

(aneks)

Vse morebitne dopolnitve in spremembe te pogodbe stranke določijo z aneksom k tej pogodbi. Poslovodeči konzorcijski partner mora o spremembi ali dopolnitvi te pogodbe obvestiti ministrstvo, in sicer najpozneje v treh (3) dneh od podpisa aneksa k pogodbi.

1. člen

(reševanje sporov)

Pogodbene stranke soglašajo, da se bodo medsebojno obveščale o vseh okoliščinah, pomembnih za uresničitev določil te pogodbe. Nerešena vprašanja bodo reševale sporazumno. Če sporazumna rešitev spora ne bo mogoča, se zadeva preda stvarno pristojnemu sodišču \_\_\_\_\_\_\_\_\_\_\_\_\_\_\_\_\_.

1. člen

(prenehanje pogodbe)

Če pride do prekinitve operacije, se prekine tudi ta pogodba.

Če se začne postopek prekinitve pogodbe, lahko poslovodeči konzorcijski partner kot previdnostni ukrep prekine vsa izplačila pogodbenim konzorcijskim partnerjem.

1. člen

(veljavnost pogodbe)

Ta pogodba začne veljati z dnem podpisa partnerjev in velja do izteka vseh rokov, v katerih je –skladno z veljavno zakonodajo, oziroma pravnimi podlagami in navodili, ki predstavljajo sestavni del konzorcijske pogodbe – možen nadzor nad operacijo in izrekanje finančnih sankcij.

Če bi bila katera izmed določb te pogodbe neveljavna ali bi bilo pravnomočno ugotovljeno, da je neveljavna oziroma je ne bi bilo mogoče izpolniti, pogodba ne preneha veljati v preostalih delih, če lahko obstanejo brez neveljavne določbe. V tem primeru se partnerji strinjajo, da bodo v skladu z načeli vestnosti in poštenja vsebino te pogodbe prilagodili z aneksom k pogodbi tako, da bo morebitna nova določba skladna s predpisi oziroma jo bo mogoče izpolniti v mejah opredelitve operacije, kot izhaja iz prilog.

Ta pogodba je sestavljena v …….. enakih izvodih, od katerih prejme vsaka pogodbena stranka po en (1) izvod, veljati pa začne z dnem podpisa vseh pogodbenih strank.

**Poslovodeči konzorcijski partner:**

|  |  |
| --- | --- |
| Organizacija: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

**Konzorcijski partner 1:**

|  |  |
| --- | --- |
| Organizacija: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

**Konzorcijski partner 2:**

|  |  |
| --- | --- |
| Organizacija: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

**Konzorcijski partner 3:**

|  |  |
| --- | --- |
| Organizacija: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

**Konzorcijski partner 4:**

|  |  |
| --- | --- |
| Organizacija: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

**Konzorcijski partner …:**

|  |  |
| --- | --- |
| Organizacija: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

**PRILOGE:**

Priloga 1: Vloga na razpis (izpolnjen prijavni obrazec z vsemi prilogami)

Priloga 2: Finančni načrt (skupni in po partnerjih)